**VŠEOBECNÉ ZÁVAZNÉ NARIADENIE**

**OBCE SVIDNIČKA**

**č. 1/2022**

**o miestnych daniach**

**a o miestnom poplatku za komunálne odpady a drobné stavebné odpady**

**na kalendárny rok 2023 a nasledujúce**

#### Obec Svidnička v súlade s ustanovením § 6 ods. 1 zákona č. 369/1990 Zb. o obecnom zriadení v znení neskorších predpisov a ustanoveniami § 7 ods. 4, 5 a 6, § 8 ods. 2, § 12 ods. 2 a 3, § 16, ods.2, § 17 ods. 2 a 3, § 98 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších predpisov (ďalej len zákon) vydáva pre katastrálne územie obce Svidnička toto všeobecne záväzné nariadenie o miestnych daniach a miestnom poplatku za komunálne odpady a drobné stavebné odpady obce Svidnička.

#### PRVÁ ČASŤ

**ÚVODNÉ USTANOVENIA**

**§1**

**Predmet úpravy**

(1) Toto všeobecne záväzné nariadenie (ďalej len „VZN“) upravuje podmienky určovania a vyberania miestnych daní a miestneho poplatku za komunálne odpady a  drobné stavebné odpady (ďalej len „miestne dane a miestny poplatok“) na území obce Svidnička.

**§ 2**

**Druhy miestnych daní**

(1) Obec Svidnička na svojom území určuje tieto miestne dane:

a) daň z nehnuteľností,

b) daň za psa,

c) daň za užívanie verejného priestranstva.

(2) Obec Svidnička na svojom území určuje miestny poplatok za komunálne odpady a  drobné stavebné odpady.

**§ 3**

**Zdaňovacie obdobie**

Zdaňovacím obdobím miestnych daní uvedených v §2 ods. 1 písm. a) a b) VZN je kalendárny rok a poplatku uvedeného v §2 ods. 2 VZN je kalendárny rok, ak §90 ods. 3 až 6 zákona neustanovuje inak.

##### 

##### DRUHÁ ČASŤ

**MIESTNE DANE**

**§ 4**

**Daň z nehnuteľností**

###### Daň z nehnuteľností zahŕňa:

**a/ daň z pozemkov,**

**b/ daň zo stavieb,**

**c/ daň z bytov a z nebytových priestorov v bytovom** **dome** (ďalej len „daň z bytov“).

**§ 5**

#### Daň z pozemkov

(1) Daňovníkom dane z pozemkov sú tí, ktorí sú uvedení v ustanovení § 5 zákona

(2) Predmetom dane z pozemkov sú pozemky na území obce Svidnička v členení podľa § 6 ods. 1 až 7 zákona .

(3) Spôsob výpočtu základu dane z pozemkov je uvedený v ustanovení § 7 zákona . Výpočet sa musí prevádzať vždy k l. januáru zdaňovacieho obdobia. Na zmeny, ktoré nastanú počas zdaňovacieho obdobia správca dane nebude prihliadať, okrem prípadov, kde je to upravené platnou právnou úpravou.

(4)Základom dane z pozemkov pre druh orná pôda a trvalé trávne porasty je hodnota pozemku bez porastov určená vynásobením výmery pozemkov v m2 a hodnoty pôdy za l m2.

Hodnota pôdy v katastri obce Svidnička je:

* **orná pôda 0,14 €/m2**

**- trvalé trávne porasty 0,0368 €/m**

(5) Základom dane z pozemkov pre lesné pozemky, na ktorých sú hospodárske lesy, je hodnota pozemku určená vynásobením výmery pozemkov v m2 a hodnoty pozemku zistenej na l m2 podľa zákona č. 382/20004 Z.z. o znalcoch, tlmočníkoch a prekladateľoch a o zmene a doplnení niektorých zákonov a vyhlášky č. 492/2004 Z.z. o stanovení všeobecnej hodnoty majetku .

(6) Základom dane z pozemkov pre pozemky druhu záhrada, zastavané plochy a nádvoria, stavebné pozemky a ostatné plochy je hodnota pozemku určená vynásobením výmery pozemkov v m2 a hodnoty pôdy pre obec Svidnička, obec do 1000 obyvateľov:

**- stavebné pozemky 13,27 €/m2**

**- záhrady 1,32 €/m2**

**- zastavané plochy a nádvoria 1,32 €/m2**

**- ostatné plochy 1,32 €/m2**

(7) Všeobecná ročná sadzba dane z pozemkov je pre jednotlivé druhy pozemkov v obci Svidnička nasledovná:

a/ orná pôda a trvalé trávne porasty **1 %**

b/ záhrady **0,50 %**

c/ lesné pozemky, na ktorých sú hospodárske lesy **0,50 %**

d/ zastavané plochy a nádvoria, ostatné plochy okrem stavebných pozemkov **0,50 %**

e/ stavebné pozemky **0,25 %**

**§ 6**

#### Daň zo stavieb

(1) Daňovníkom dane zo stavieb sú tí, ktorí sú uvedení v ustanovení § 9 zákona .

(2) Predmetom dane zo stavieb sú stavby na území obce Svidnička**,** ktoré majú jedno alebo viac nadzemných alebo podzemnýchpodlaží spojené so zemou pevným základom. Na daňovú povinnosť nemá vplyv skutočnosť, že sa stavba prestala užívať.

(3) Základom dane zo stavieb je výmera zastavanej plochy v m2. Zastavanou plochou sa rozumie pôdorys stavby na úrovni najrozsiahlejšej nadzemnej časti stavby, pričom sa do zastavanej plochy nezapočítava prečnievajúca časť strešnej konštrukcie stavby.

(4) V  obci Svidnička je sadzba dane zo stavieb nasledovná:

a/ stavby na bývanie a drobné stavby, ktoré majú doplnkovú funkciu pre hl.stavbu...**0,033 €**

b/ stavby na pôdohospodársku produkciu, skleníky, stavby využívané na skladovanie vlastnej

pôdohospodárskej produkcie vrátanie stavieb na vlastnú administratívu.....................**0,033 €**

c/ stavby rekreačných chát a domčekov na individuálnu rekreáciu..............................**0,033 €**

d/ samostatne stojace garáže a stavby určené alebo používané na tieto účely, postavené

mimo bytových domov..................................................................................................**0,132 €**

e/ priemyselné stavby a stavby slúžiace energetike, stavby slúžiace stavebníctvu okrem

stavieb na skladovanie vl. produkcie a vlastnú administratívu.....................................**0,165 €**

f/ stavby na ostatné podnikanie a zárobkovú činnosť, skladovanie a administratívu

.......................................................................................................................................**0,33 €**

g/ ostatné stavby neuvedené v písmenách a/ až f/.........................................................**0,165 €**

(5) Sadzba dane podľa § 6 odseku 4 písm. a/ až g/ VZN sa pri viacpodlažných stavbách zvyšuje o **0,01 €** za každé ďalšie podlažie okrem prvého nadzemného podlažia

**§ 8**

#### Spoločné ustanovenia pre daň z nehnuteľností

**Oslobodenie od dane a zníženie dane**

:

(1) Od dane z pozemkov sú **oslobodené** všetky pozemky citované v § 17 ods. 1. zákona

(2) Správca dane ustanovuje, že **od dane z pozemkov** **sú oslobodené:**

- pozemky citované v § 17 ods. 2 , písm. a, b, c, g, h, i, j zákona

- stavby vo vlastníctve obce

- stavby alebo byty, ktorých využitie je obmedzené z dôvodu rozsiahlej rekonštrukcie,

najviac však po dobu troch rokov

(3) Správca dane ustanovuje, **že znižuje daň zo stavby vo výške 50 %** u stavieb na bývanie vo vlastníctve občanov s ťažkým zdravotným postihnutím alebo držiteľom preukazu občana s ťažkým zdravotným postihnutím, ktoré slúžia na ich trvalé bývanie.

**§ 9**

**Vznik a zánik daňovej povinnosti**

1. Daňová povinnosť vzniká 1. januára zdaňovacieho obdobia nasledujúceho po zdaňovacom období, v ktorom sa daňovník stal vlastníkom, správcom, nájomcom alebo užívateľom nehnuteľností, ktorá je predmetom dane a zaniká 31. decembra zdaňovacieho obdobia, v ktorom daňovníkovi zanikne vlastníctvo, správa, nájom alebo užívanie nehnuteľnosti. Ak sa daňovník stane vlastníkom, správcom, nájomcom alebo užívateľom nehnuteľností 1. januára bežného zdaňovacieho obdobia, vzniká daňová povinnosť týmto dňom.
2. Na vyrubenie dane z nehnuteľností je rozhodujúci stav k 1. januáru zdaňovacieho obdobia. Na zmeny skutočností rozhodujúcich pre daňovú povinnosť, ktoré nastanú v priebehu zdaňovacieho obdobia, sa neprihliada, ak zákon neustanovuje inak. V prípade nadobudnutia nehnuteľnosti vydražením v priebehu roka daňová povinnosť vzniká prvým dňom mesiaca nasledujúceho po dni, v ktorom sa vydražiteľ stal vlastníkom nehnuteľnosti, alebo prvým dňom mesiaca nasledujúceho po dni schválenia príklepu súdom. Pri zániku vlastníckych práv vydražením daňová povinnosť zaniká posledným dňom mesiaca, v ktorom zanikli vlastnícke práva k vydraženej nehnuteľnosti.

( 3 Správca dane vyrubí daň rozhodnutím.

**TRETIA ČASŤ**

**§ 10**

**Daň za psa**

(1) Predmetom dane za psa je pes starší ako 6 mesiacov chovaný fyzickou osobou

alebo právnickou osobou.

(2) Predmetom dane za psa nie je:

a) pes chovaný na vedecké účely a výskumné účely,

b) pes umiestnený v útulku zvierat,

c) pes so špeciálnym výcvikom, ktorého vlastní alebo používa občan s ťažkým zdravotným postihnutím.

(3) Daňovníkom je fyzická osoba alebo právnická osoba, ktorá je:

a/ vlastníkom psa alebo

b/ držiteľom psa, ak sa nedá preukázať, kto psa vlastní.

(4) Základom dane je počet psov.

(5) Sadzba dane je **5,00 €** za jedného psa a kalendárny rok.

(6) Daňová povinnosť vzniká prvým dňom kalendárneho mesiaca nasledujúceho po

mesiaci, v ktorom sa pes stal predmetom dane a zaniká posledným dňom mesiaca, v ktorom pes prestal byť predmetom dane.

(7) Správca dane vyrubí daň rozhodnutím.

**ŠTVRTÁ ČASŤ**

**DAŇ ZA UŽÍVANIE VEREJNÉHO PRIESTRANSTVA**

**§ 11**

**Daň za užívanie verejného priestranstva**

1. Verejným priestranstvom na účely tohto VZN sú verejnosti prístupné pozemky vo vlastníctve obceSvidnička:

a) areál bývalej Základnej školy

b) areál Obecného úradu

1. Predmetom dane za užívanie verejného priestranstva je užívanie podľa §30 zákona.
2. Daňovníkom je fyzická osoba alebo právnická osoba, ktorá verejné priestranstvo užíva.
3. Základom dane za užívanie verejného priestranstva je výmera užívaného verejného priestranstva v m2 .
4. Sadzba dane za užívanie verejného priestranstva je **1,65 EUR** za každý aj začatý m2 osobitne užívaného verejného priestranstva a za každý aj začatý deň.
5. Daňová povinnosť vzniká dňom začatia osobitného užívania verejného priestranstva a zaniká dňom skončenia osobitného užívania verejného priestranstva.
6. Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.
7. Správca dane vyrubí daň rozhodnutím najneskôr v deň vzniku daňovej povinnosti. Vyrubená daň je splatná do 15 dní odo dňa nadobudnutia právoplatnosti rozhodnutia. Správca dane môže určiť splátky dane a lehotu ich splatnosti v rozhodnutí.
8. Ak daňová povinnosť zanikne a daňovník oznámi túto skutočnosť správcovi dane do 30 dní odo dňa zániku daňovej povinnosti, správca dane vráti pomernú časť dane za zostávajúce dni, za ktoré bola daň zaplatená. Nárok na vrátenie pomernej časti dane zaniká, ak daňovník v uvedenej lehote zánik daňovej povinnosti neoznámi.

**PIATA ČASŤ**

**POPLATOK**

**§ 12**

**Poplatok za komunálne odpady**

**a drobné stavebné odpady**

1. Poplatok sa platí za komunálne odpady a drobné stavebné odpady okrem elektroodpadov, ktoré vznikajú na území obce.
2. Ak ďalej nie je ustanovené inak, poplatok platí poplatník, ktorým je
3. fyzická osoba, ktorá má v obci trvalý pobyt alebo prechodný pobyt alebo ktorá je na území obce oprávnená užívať alebo užíva byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávnatý porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný v katastri nehnuteľností ako vodná plocha (ďalej len "nehnuteľnosť"),
4. právnická osoba, ktorá je oprávnená užívať alebo užíva nehnuteľnosť nachádzajúcu sa na území obce na iný účel ako na podnikanie,
5. podnikateľ, ktorý je oprávnený užívať alebo užíva nehnuteľnosť nachádzajúcu sa na území obce na účel podnikania.
6. Poplatok od poplatníka v ustanovenej výške pre obec vyberá a za vybraný poplatok ručí vlastník nehnuteľnosti.
7. Poplatková povinnosť vzniká dňom, ktorým nastane skutočnosť uvedená v odseku 2, a zaniká dňom, ktorým táto skutočnosť zanikne.
8. Sadzba poplatku obec ustanovuje :

a)paušálne vo **výške 0,044 €** za osobu a kalendárny deň ( **16,06 € za osobu** a kalendárny rok) pre fyzickú osobu podľa ods.(2)písm.a právnickú osobu podľa ods.(2) písm.b)

1. Poplatník je povinný v priebehu zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a
2. uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len "identifikačné údaje"); ak je poplatníkom osoba podľa odseku 2 písm. b) alebo písm. c) názov alebo obchodné meno alebo dodatok obchodného mena, sídlo alebo miesto podnikania a identifikačné číslo,
3. uviesť údaje rozhodujúce na určenie poplatku.
4. Poplatok pre obyvateľov obec vyrubuje podľa §81 a §81a zákona rozhodnutím.
5. Poplatok za množstvový zber sa nevyrubuje rozhodnutím
6. **Splatnosť poplatku je v dvoch rovnakých splátkach v lehotách určených obcou v rozhodnutí**

Ak poplatník požaduje vrátenie, zníženie alebo odpustenie poplatku podľa §82 zákona, je potrebné predložiť doklady, ktoré odôvodňujú zníženie alebo odpustenie poplatku (úmrtie poplatníka, zmena trvalého pobytu , zmena zamestnania, štúdium a pod.)

1. Obec poplatok zníži alebo odpustí na základe písomnej žiadosti poplatník za obdobie, za ktoré poplatník obci preukáže splnenie podmienok na zníženie poplatku alebo odpustenie poplatku , že viac ako 90 dní v zdaňovacom období sa nezdržiava alebo sa nezdržiaval na území obce a predloží podklady:
2. dokladom (napr. pracovnou zmluvou, potvrdením od zamestnávateľa, potvrdením o štúdiu- návšteve školy, čestným vyhlásením a pod.), že sa viac ako 90 dní v danom zdaňovacom období nezdržiava alebo nezdržiaval na území obce
3. pri rodinných domoch, ktoré nie sú trvale obývané, čestným vyhlásením o dĺžke pobytu v obci za kalendárny rok,
4. pri trvalom pobyte, ak žije dlhodobo mimo obec, potvrdením od miesta prechodného pobytu, že za sledované obdobie miestny poplatok zaplatil v mieste prechodného pobytu,
5. pri prechodnom pobyte, potvrdením o zaplatení poplatku v obci kde má trvalý pobyt.

(12) Poplatok sa určuje na obdobie kalendárneho roka.

##### ŠIESTA ČASŤ

###### SPOLOČNÉ A  ZAVEREČNÉ USTANOVENIA

**§ 13**

**Spoločné ustanovenia**

(1) Správu miestnych daní a miestneho poplatku vykonáva obec Svidnička

prostredníctvom starostu obce .

(2) Miestne dane a  poplatok sa budú vyberať správcom dane

1. **v hotovosti** do pokladne obecného úradu,
2. **prevodným príkazom** na účet vedený vo VÚB, a.s. pobočka Svidník,

č. ú. **IBAN : SK90 0200 0000 0000 2642 1612**

**§ 14**

# Záverečné ustanovenia

1. Pokiaľ v tomto všeobecne záväznom nariadení nie je podrobnejšia úprava, odkazuje sa na zákon NR SR č. 582/2004 Z. z. o miestnych daniach a o miestnom poplatku za komunálne odpady a drobné stavebné odpady v znení neskorších predpisov.
2. Na tomto všeobecne záväznom nariadení obce Svidnička sa uznieslo Obecné zastupiteľstvo v Svidničke uznesením č. 2/2/2022 dňa 28.12.2022
3. Zmeny a doplnky tohto všeobecného záväzného nariadenia schvaľuje Obecné zastupiteľstvo v Svidničke.
4. Toto všeobecne záväzné nariadenie nadobúda účinnosť dňom 01.01.2023.

(5) Dňom účinnosti tohto všeobecne záväzného nariadenia sa zrušuje Všeobecne záväzné

nariadenie obce Svidničke č. 1/2007 zo dňa 15.12.2007o dani z  nehnuteľnosti a o miestnych poplatkoch za komunálne odpady.

V Svidničke dňa 28.12.2022

Anna PAŇKOVÁ

starostka obce

Na úradnej tabuli vyvesené dňa: 16.12.2022

Zvesené dňa : 28.12.2022